<classify> MOHAMED KASSARA, DAR ES SALAAM KIKOSI cha Yangaleo kitashuka dimbani kusaka pointi tatu dhidi ya KMC, katika mchezo wa LigiKuu Tanzania Bara utakaochezwa Uwanja wa Taifa, Dar es Salaam. Yanga inaongozakatika msimamo wa ligi hiyo, ikiwa na pointi 64, baada ya kucheza michezo 26,ikishinda 20, sare nne na kupoteza miwili. Wanajagwani hao,watashuka dimbani wakitoka kuichapa Alliance FC bao 1-0, katika mchezo wamwisho wa ligi hiyo uliochezwa Uwanja wa Kirumba, Mwanza. KMC wanayokutananayo, inashika nafasi ya nne, ikiwa na pointi 41, baada ya kucheza michezo 28,ikishinda tisa, sare 14 na kupoteza mitano. Timu hiyoinayomilikiwa na Manispaa ya Kinondoni katika Jiji la Dar es Salaam, itashuka dimbaniikitoka kulazimishwa suluhu na Biashara United, mchezo wao wa mwisho uliochezwaUwanja wa Uhuru, Dar es Salaam. Yanga itaingia uwanjani kuikabiliKMC, ikiwa na kumbukumbuku nzuri ya kupata ushindi wa bao 1-0 katika mchezo wamzunguko wa kwanza dhidi ya KMC uliochezwa Oktoba 25, mwaka jana, kwenye uwanjahuo. Hata hivyo, mchezohuo hautakuwa rahisi kwa wababe hao wa Jangwani, kwani kocha wa KMC, EtienneNdayiragije, hajawahi kupoteza michezo yote miwili dhidi ya timu kongwe zaSimba na Yanga, wakati huo akiinoa Mbao FC. Ndayiragije aliwekarekodi hiyo kwa misimu miwili mfululizo. Kuelekea mchezo huo, kikosi cha Yanga kitakuwa kimekamilika kutokana na viungo;Thabani Kamusoko, Raphael Daud na Juma Mahadhi, kurejea baada ya kuponamajeraha. Akizungumza na MTANZANIA jana, Kocha wa Yanga, Mwinyi Zahera, alisema mipangoyake ni kushinda mchezo huo ili kujipatia pointi tatu zitakazowafanya wazidikuwakimbia washindani wao wa karibu, Azam na Simba. Tunatakiwa kufanya kazi kubwa ili tupate pointi tatu,KMC ni moja ya timu tishio kwenye ligi, itatubidi kufanya kazi ya ziadakushinda, tuliwafunga katika mchezo wa kwanza, hivyo najua watakuwa wamekujakwa nia ya kulipa kisasi, hivyo mchezo utakuwa mgumu. Tunatakiwa kutumia kila aina ya silaha tuliyonayokupata pointi tatu, tuliteleza kidogo na kufanya vibaya katika michezoiliyopita, hatutaki kurudia tena makosa hayo na kutoa mwaya kwa wapinzani wetukupunguza wigo wa pointi, ndiyo maana tumeweka nguvu zote kuhakikishatunashinda, alisema Zahera. Kwa upande wake,Ndayiragije, alisema kikosi chake kimejipanga vema kwa ajili ya kuhakikishakinaichapa Yanga ili kurudisha pointizao tatu walizopoteza katika mchezo uliopita. Tumepanga kuja kivingine kabisakatika mchezo huo, tutabadili staili yetu kidogo, nimefanya hivyo kutokana nanamna nilivyowafuatilia Yanga wanavyocheza, nimekuja na mikakati kabambe kwaajili ya kuhakikisha tunashinda mchezo huo ili kulipa kisasi cha kupotezamchezo wa kwanza. Tulipoteza mchezo wa kwanzakutokana na makosa madogo tuliyofanya, jambo la kwanza la kufanya nikusahihisha mapungufu katika michezo yetu iliyopita, tutachukua tahadhari kwaajili ya kuhakikisha tunapata ushindi katika mchezo huo, nimewaambiawashambuliaji wangu wawe makini kutumia nafasi zitakazopatikana kwa kuwa mchezohuo utaamuliwa na matumizi ya nafasi, alisema kocha huyo raia wa Burundi. Mbali na mchezo huo, patashikanyingine ya ligi hiyo itakuwa kati ya Mwadui FC itakayokuwa nyumbani kuumana naMbeya City katika mchezo utakaochezwa Uwanja wa Mwadui Complex, Shinyanga.  <topic>: MICHEZO 